PolyAgent/wiki_georgian_en_parallel_20231101 huggingface dataset:
Electronica 1: The Time Machine

Electronica 1: The Time Machine is the seventeenth studio album by French electronic musician and composer Jean-Michel Jarre, released on 16 October 2015 by Columbia Records. It was recorded with the help of 15 collaborators, including Moby, Vince Clarke (of Depeche Mode, Yazoo, and Erasure), Gesaffelstein, M83, Armin van Buuren, John Carpenter, Robert "3D" Del Naja of Massive Attack fame, Pete Townshend (from The Who), and the late Edgar Froese of Tangerine Dream, the collaboration being one of Froese's last projects before dying in January 2015.
Jarre announced on 20 April 2015 "Conquistador" as result of his collaboration with French techno producer Gesaffelstein. On 15 May 2015, a second collaboration, this time with French electronic band M83 titled "Glory" was announced, with a music video for the track being released on 23 June 2015. A third collaboration, this time with German electronic band Tangerine Dream was announced on 22 June 2015.
On 28 August 2015, details of the album and the title Electronica 1: The Time Machine were announced, together with the Little Boots track "If..!". The album was nominated for the 59th Annual Grammy Awards in the "Best Dance/Electronic Album" category.
Background
In an interview with Billboard, Jarre said of the album: "I've wanted to tell a story for a while regarding electronic music history and its legacy from my point of view and experience, from when I started to nowadays. I planned to compose for and collaborate with an array of artists, who are, directly or indirectly linked to this scene, with people I admire for their singular contribution to our genre, that represent a source of inspiration for me over the last four decades I have been making music, but who also have an instantly recognizable sound. At the outset, I had no idea how this project would evolve, but I was delighted that everybody I reached out to accepted my invitation." The "E-project" started in 2011 with his unreleased collaboration with David Lynch.
Track listing
Charts and certifications
Weekly charts
Certifications
References
External links
Jean-Michel Jarre reveals more details of E-Project album on Resident Advisor
2015 albums
Jean-Michel Jarre albums
Columbia Records albums
Electronic dance music albums by French artists
გეგელიძეები (ქედის მუნიციპალიტეტი)

გეგელიძეები (ქედის მუნიციპალიტეტი)
გეგელიძეები — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ცხმორისის თემში (სოფლები: ახო, გეგელიძეები, გობრონეთი, კოკოტაური, ჩეტკიძეები, ცხმორისი). მდებარეობს აჭარის ქვაბულში, მდინარე აჭარისწყლის მარჯვენა მხარეს, ზღვის დონიდან 560 მ სიმაღლეზე, დაბა ქედიდან დაშორებულია 17 კილომეტრით. 2014 წლის აღწერის მონაცემებით სოფელში ცხოვრობს 428 კაცი. სოფელში დაიბადა მწერალი და დრამატურგი ფრიდონ ხალვაში.
გეგელიძეების ჯამე
სოფელში დგას მეჩეთი. მისი მორთულობა ხასიათდება ორნამენტული და ფერწერული დეკორის შერწყმით, მცენარეული მოტივების სიუხვით. აშენების თარიღი უცნობია.
დემოგრაფია
ლიტერატურა
სქოლიო
ქედის მუნიციპალიტეტის სოფლები
ზღვის წავი

ზღვის წავი, კალანი — მტაცებელი ძუძუმწოვარი კვერნისებრთა ოჯახისა. მისი სხეულის სიგრძე 1,5 მ აღწევს, წონა 40 კგ. აქვს ფარფლისმაგვარი უკანა ფეხები. ხმელეთზე გაჭირვებით დადის, წყალში მეტად სხარტია. სხეული დაფარული აქვს ხშირი, აბრეშუმისებრი, მუქი მურა, ზოგჯერ შავი მბზინვარე ბეწვით. შობს 1, იშვიათად 2 ნაშიერს. ძვირფასი ბეწვის გამო მტაცებლური რეწვის შედეგად თითქმის მთლიანად განადგურდა.
ძირითადად ბინადრობს ჩრდილოეთ წყნარ ოკეანეში და იკვებება უხერხემლოებით, როგორიცაა ზღვის ზღარბები და ერთ-ერთი ყველაზე მცირე ზომის ზღვის ძუძუმწოვარია. ოკეანეში ჩაღვრილი ნავთობი ზღვის წავებისთვის განსაკუთრებულ საშიშროებას წარმოადგენს, ვინაიდან ბეწვის ხშირი საფარი მათი თბოიზოლაციის ძირითადი საშუალებაა.
ლიტერატურა
ზღვის წავი
ბოჭორმა (თიანეთის მუნიციპალიტეტი)

ბოჭორმა (თიანეთის მუნიციპალიტეტი)
ბოჭორმა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული — დაბა სიონი). მდებარეობს გომბორის ქედის სამხრეთ-დასავლეთ კალთაზე, მდინარე ივრის მარცხენა ნაპირას, ზღვის დონიდან 1020 მეტრზე. თიანეთიდან დაშორებულია 49 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 105 ადამიანი.
ლიტერატურა
სქოლიო
თიანეთის მუნიციპალიტეტის სოფლები
ყულარის ტაძარი

ყულარის ტაძარი— XIII საუკუნის ეკლესია ისტორიულ გაღმა კახეთში. დღევანდელი აზერბაიჯანის რესპუბლიკის დაყოფით, იგი მდებარეობს ბელაქნის რაიონში, სოფელ ყულარში, რომელიც რაიონული ცენტრიდან ჩრდილო-აღმოსავლეთით 2 კილომეტრშია. ტაძარი შემორჩენილია ნანგრევების სახით.
გალერეა
რესურსები ინტერნეტში
ბელაქანის რაიონის ტაძრები
ქართული ეკლესია-მონასტრები აზერბაიჯანში
ქართული არქიტექტურული ძეგლები საზღვარგარეთ
ჰერეთი
ხოსე მიგელ დე ველასკო ფრანკო

ხოსე მიგელ დე ველასკო ფრანკო
ხოსე მიგელ დე ვალასკო ფრანკო (დ. 1795 — გ. 1859) — ბოლივიელი პოლიტიკოსი, ბოლივიის პრეზიდენტი 1828, 1829, 1839-1841 და 1848 წწ. თანამდებობა პირველად დაიკავა 1828 წლის 2 აგვისტოს — დატოვა 1828 წლის 18 დეკემბერს, მეორედ თანამდებობა ეკავა 1829 წლის 1 იანვრიდან, 1829 წლის 24 მაისამდე, მესამედ — 1839 წლის 22 თებერვლიდან, 1841 წლის 10 ივნისამდე და მეოთხედ — 1848 წლის 18 იანვრიდან, 1848 წლის 6 დეკემბრამდე.
იხილეთ აგრეთვე
ბოლივიის პრეზიდენტი
წყარო
Robert L. Scheina, Latin's America's Wars, the age of the Caudillo, 1791-1899, Brassey's Inc., Dulles, Virginie, 2003,
ბოლივიის პრეზიდენტები
დაბადებული 1795
გარდაცვლილი 1859
ნიკა გაგნიძე

ნიკა გაგნიძე (დ. 20 მარტი, 2001) — ქართველი ფეხბურთელი. გორის „დილას“ და საქართველოს ახალგაზრდული ნაკრებების ნახევარმცველი.
საკლუბო კარიერა
გაგნიძე რომელიც გორის „დილას“ აღზრდილია (16 წლიდან), ძირითად გუნდს 2018 წელს შეუერთდა და ძირითად შემადგენლობაში თავი მალევე დაიმკვიდრა. 2022 წლის 15 ივლისს გუნდთან კონტრაქტი გაახანგრძლივა. 2022 წლის 20 ივლისს შეუერთდა თურქეთის სუპერ ლიგაში ახლადაღზევებულ „უმრანიესფორს“. გაგნიძეს დებიუტი თურქულ გუნდში 2022 წლის 14 აგვისტოს ჰქონდა, შეხვედრაში სადაც მისი გუნდი „ანტალიასპორს“ დაუპირსპირდა.
2022 წლის დეკემბერში დაბრუნდა გორის „დილაში“ და გუნდის კაპიტანი გახდა.
სანაკრებო კარიერა
გაგნიძეს ნათამაშები აქვს საქართველოს 19 და 21 წლამდე ფეხბურთელთა ნაკრებებში. 2023 წელს ითამაშა ევროპის 21 წლამდე ფეხბურთელთა ჩემპიონატზე.
რესურსები ინტერნეტში
სქოლიო
დაბადებული 20 მარტი
დაბადებული 2001
გორის დილას ფეხბურთელები
ქართველი ფეხბურთელები
ეროვნული ლიგის ფეხბურთელები
კამიაი

კამიაი — ქალაქი აშშ-ში. მდებარეობს აიდაჰოს შტატში, ლიუისის ოლქში. 2010 წლის მონაცემებით ქალაქის მოსახლეობა შეადგენს 1295 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
ცაგერა (ცაგერის მუნიციპალიტეტი)

ცაგერა (ცაგერის მუნიციპალიტეტი)
ცაგერა — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, ალპანის თემში. მდებარეობს მდინარე რიონის მარცხენა მხარეს. ზღვის დონიდან 920 მეტრზე, ცაგერიდან დაშორებულია 25 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 28 ადამიანი.
ლიტერატურა
სქოლიო
ცაგერის მუნიციპალიტეტის სოფლები
თამაზ ჯაფარიძე

თამაზ ჯაფარიძე (დ. 3 აპრილი, 1956, ონი) — ქართველი პოლიტიკოსი, მსახიობი.
დაამთავრა შოთა რუსთაველის სახელობის საქართველოს სახელმწიფო თეატრალური ინსტიტუტი, დრამატული თეატრისა და კინოს მსახიობის სპეციალობებით. 2012-2016 წლებში იყო საქართველოს მე-8 მოწვევის პარლამენტის წევრი (ონის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.
რესურსები ინტერნეტში
დაბადებული 3 აპრილი
დაბადებული 1956
საქართველოს VIII მოწვევის პარლამენტის წევრები
საქართველოს სახელმწიფო თეატრალური ინსტიტუტის კურსდამთავრებულები
ონში დაბადებულები
თამაზ
ირაკლი სიხარულიძე

ირაკლი სიხარულიძე (დ. 18 ივლისი, 1990) — ქართველი ფეხბურთელი, საქართველოს ეროვნული ლიგის მონაწილე საფეხბურთო კლუბ „საბურთალოს“ თავდამსხმელი.
ბიოგრაფია
თითქმის მთელი საკლუბო კარიერა ირაკლი სიხარულიძეს საქართველოში („კახეთი“, მარტვილის „მერანი“, თბილისის „დინამო“, „ვიტ ჯორჯია“, ბათუმის „დინამო“, „ზესტაფონი“, „სამტრედია“, „სიონი“, „ლოკომოტივი“) აქვს გატარებული.
2017 წლის სეზონი ირაკლი სიხარულიძემ თბილისის „ლოკომოტივში“ გაატარა, რომლის მაისურით ჩატარებულ 33 მატჩში 25 გოლი შეაგდო, რითაც ლიგის საუკეთესო ბომბარდირი და საუკეთესო თავდამსხმელიც გახდა.
იყო მხოლოდ მცირე პერიოდი, როცა უცხოურ კლუბებში ცდიდა ძალებს. მას შემდეგ, რაც საქართველოს 2017 წლის ჩემპიონატში 25 გოლი გაიტანა, ჩეხეთის უმაღლესი დივიზიონის „სლოვაცკოში“ გადავიდა, თუმცა ერთი ოფიციალური მატჩიც არ ჩაუტარებია. საბოლოოდ, სიხარულიძე ჩეხეთიდან კონტრაქტის ორმხრივად გაწყვეტის საფუძველზე წამოვიდა.
შემდეგ წავიდა ლატვიურ რფს-ში (რიგის საფეხბურთო სკოლა), სადაც მხოლოდ 11 მატჩში მიიღო მონაწილეობა და 1 გოლი მიითვალა.
2019 წელს „ლოკომოტივში“ დაბრუნდა, სადაც 2019–2021 წლებში ჩატარებულ 90 შეხვედრაში 37 გოლი შეაგდო მეტოქეთა კარებში. 2021 წლის მაისში „ლოკომოტივში“ თამაშისას თბილისის „დინამოსთან“ მატჩში ირაკლი სიხარულიძემ საქართველოს ეროვნული ჩემპიონატებზე ასპარეზობის ფარგლებში თავისი მე-100 გოლი გაიტანა და გახდა მე-18 ფეხბურთელი, ვინც ამ ზღვარს მიაღწია.
„ლოკომოტივის“ რიგებში ირაკლი სიხარულიძემ ეროვნულ ლიგის 2020 წლის სეზონი 9 გოლით დაასრულა და ბომბარდირთა დავაში მხოლოდ გორის „დილას“ თავდამსხმელ მიკოლა კოვტალიუკს (10 გოლი) ჩამორჩა, მაგრამ საგოლე პასებით უკრაინელ ლეგიონერს გაუსწრო — თავის 9 გოლს 4 საგოლე გადაცემა დაუმატა და ჯამში 13 ქულით პირველზე გავიდა.
2020 წლის დეკემბრის ბოლოს ირაკლი სიხარულიძე ეროვნული ლიგის სეზონის საუკეთესო ფეხბურთელად და ამავე დროს სეზონის სიმბოლური ნაკრების წევრადაც დაასახელეს.
2022 წლიდან „საბურთალოს“ ღირსებას იცავს, რომლის მაისურით 48 შეხვედრა ითამაშა და 15 ბურთის გატანა შეძლო.
მიღწევები
საკლუბო
დინამო თბილისი
საქართველოს ვიცე-ჩემპიონი: 2009–2010, 2010–2011
მეტალურგი რუსთავი
საქართველოს ვიცე-ჩემპიონი: 2011–2012
სამტრედია
საქართველოს ვიცე-ჩემპიონი: 2015–2016
ვიტ ჯორჯია
საქართველოს თასის ფინალისტი: 2009–2010
საქართველოს სუპერთასის ფინალისტი: 2010
ლოკომოტივი თბილისი
საქართველოს თასის ფინალისტი: 2019
საბურთალო
საქართველოს სუპერთასის ფინალისტი: 2022
ინდივიდუალური
ეროვნული ლიგის სეზონის საუკეთესო ბომბარდირი: 2017
ეროვნული ლიგის სეზონის საუკეთესო ფეხბურთელი: 2017, 2020
რესურსები ინტერნეტში
ირაკლი სიხარულიძე ეროვნული ლიგის ოფიციალურ საიტზე
Transfermarkt
Soccerway
სქოლიო
დაბადებული 18 ივლისი
დაბადებული 1990
ირაკლი
ქართველი ფეხბურთელები
ეროვნული ლიგის ფეხბურთელები
თელავის კახეთის ფეხბურთელები
თბილისის დინამოს ფეხბურთელები
მარტვილის მერანის ფეხბურთელები
ვიტ ჯორჯიას ფეხბურთელები
რუსთავის მეტალურგის ფეხბურთელები
ბათუმის დინამოს ფეხბურთელები
ზესტაფონის ფეხბურთელები
სამტრედიის ფეხბურთელები
ბოლნისის სიონის ფეხბურთელები
თბილისის ლოკომოტივის ფეხბურთელები
სლოვაცკოს ფეხბურთელები
საბურთალოს ფეხბურთელები
საქართველოს ნაკრების ფეხბურთელები
თორნიკე ყიფიანი

თორნიკე ყიფიანი (დ. 11 დეკემბერი, 1987, თბილისი) — ქართველი მომღერალი. 2014 წელს მან მოიგო პროექტ „X Factor“-ის პირველი სეზონი. უნდა წარედგინა საქართველო 2020 წლის ევროვიზიაზე, მაგრამ კორონავირუსის პანდემიის გამო კონკურსი ერთი წლით გადაიდო და ყიფიანი საქართველოს 2021 წელს წარადგენს. შეასრულებს სიმღერას „Take Me as I Am“.
რესურსები ინტერნეტში
MusicBrainz
ქართველი მომღერლები
ევროვიზიის კონკურსანტები
შოთი

შოთი — ქართული თონის პურის სახეობა, გრძელი და რკალისებური ფორმის. აქვს სქელი ყუა, თხელი პირი და წაწვეტებული ბოლო. განსაკუთრებით გრძელი და მოხრილი ხმლისებური შოთები იციან კახეთში, ქართლში კი შედარებით მოკლე შოთებს აცხობენ. სახელწოდება „შოთი“ წარმართულ ღვთაებასთან, მთვარესთან უნდა იყოს დაკავშირებული. ძველ საისტორიო წყაროებში საწირველად პურიცაა დასახელებული, ამასთან, ყოფითმა ტრადიციამ შემოინახა ხორბლის ზედაშეები, რისგანაც სარიტუალო პურებს აცხობდნენ. შოთი დღესაც განსაკუთრებით სადღესასწაულო დანიშნულებით გამოიყენება.
რესურსები ინტერნეტში
ლიტერატურა
ქართული სამზარეულო
თონის პური
რძემჟავას ბაქტერიები

რძემჟავას ბაქტერიები — ჯგუფი ფილოგენეტიკურად არამონათესავე მიკროორგანიზმებისა, რომლებიც ცხოვრობენ მხოლოდ დუღილის პროცესის ხარჯზე, რომლის დროსაც წარმოიქმნება რძემჟავა. ენერგიის წყაროდ იყენებენ ლაქტოზას და სხვა ნახშირწყლებს. ვითარდებიან მხოლოდ რთულ საკვებ გარემოებში. მათ რიცხვს მიეკუთვნებიან გრამდადებითი ფაკულტატური ანაერობები, სპორების არწარმომქმნელი (Sporolactobacillaceae-ს ოჯახის წარმომადგენელთა გარდა) უმოძრაო ჩხირები და კოკები. სუბსტრატის უტილიზაციის წესის მიხედვით რძემჟავას ბაქტერიებს ყოფენ 2 ჯგუფად: ჰომოფერმენტულებად და ჰეტეროფერმენტულებად. პირველ ჯგუფს მიაკუთვნებენ Lactobacillus-ის, Lactococcus-ისა და Streptococcus-ის გვარების წარმომადგენლებს, რომლებიც გლიკოლიზური გზით ადუღებენ გლუკოზას. ამასთან, დუღილის ძირითადი პროდუქტი არის რძემჟავა (90%-მდე) და მხოლოდ დაახლოებით 10% მოდის ძმარმჟავაზე, ეთანოლზე და სხვ. ჰეტეროფერმენტული რძემჟავას ბაქტერიები წარმოდგენილები არიან Leuconostoc-ისა და Lactobacillus-ის გვარებით; ისინი ნახშირწყლებს ადუღებენ პენტოზა-ფოსფატური გზით და წარმოქმნიან რძემჟავას (დაახლ. 10%), ნახშირბადის დიოქსიდს, ეთანოლს, ძმარმჟავას და სხვ. ამავე ჯგუფს მიეკუთვნებიან ბიფიდობაქტერიები, რომლებიც გლუკოზას ადუღებენ ე.წ. ფოსფოკეტოლაზური გზით და წარმოქმნიან რძემჟავასა და ძმარმჟავას 2:3 თანაფარდობით.
რძემჟავას ბაქტერიები ფართოდ არიან გავრცელებული ბუნებაში. ცხოვრობენ მცენარეებზე, მათ რიზოსფეროსა და ფესვისპირა ზონაში, მცენარეული ნარჩენების ხრწნის ადგილებში, რძესა და რძის პროდუქტებში, შედიან ნაწლავის მიკროფლორის შემადგენლობაში. დიდი რაოდენობით რძემჟავას წარმოქმნის წყალობით, რომლის მიმართაც თავად მნიშვნელოვან მდგრადობას ავლენენ, შეუძლიათ სწრაფად გამრავლდნენ და გამოდევნონ სხვა მიკროორგანიზმები.
რძემჟავას ბაქტერიების წყალობით იღებენ მწნილებს, რძემჟავა პროდუქტებს (კარაქი, არაჟანი, მაწონი და ა.შ.), სილოსს და სხვ. იყენებენ ნიზინის, ბაქტერიოცინების, დექსტრანის, რძემჟავას წარმოებაში.
სქოლიო
ბაქტერიები
რძემჟავური დუღილი
Kodály körönd metro station

Kodály körönd metro station
Kodály körönd is a station of the yellow M1 (Millennium Underground) line of the Budapest Metro, under Kodály circus on Andrássy Avenue. Like the circus, the metro station takes its name from Zoltán Kodály who once lived in one of the buildings on the circus.
The station was opened on 2 May 1896 as part of the inaugural section of the Budapest Metro, between Vörösmarty tér and Széchenyi fürdő. This section, known as the Millennium Underground Railway, was the first metro system in continental Europe. In 2002, it was included into the World Heritage Site "Budapest, including the Banks of the Danube, the Buda Castle Quarter and Andrássy Avenue".
The station has two side platforms, each with its own independent access from the street.
Connection
Bus: 105, 210, 210B
References
M1 (Budapest Metro) stations
Railway stations opened in 1896
ატლანტიდა: დაკარგული იმპერია

ატლანტიდა: დაკარგული იმპერია — Walt Disney Feature Animation-ის 2001 წლის სრულმეტრაჟიანი ანიმაციური ფილმი. მისი დისტრიბუტორი იყო Buena Vista Pictures. „ატლანტიდა: დაკარგული იმპერია“ არის უოლტ დისნეის სტუდიების პირველი ანიმაციური ფილმი სამეცნიერო ფანტასტიკის ჟანრში. იგი აგრეთვე არის სტუდიების რიგით 41-ე სრულმეტაჟიანი ანიმაციური ფილმი. ფილმის რეჟისორები არიან გერი ტრუსდეილი და კირკ უაიზი, ხოლო პროდიუსერი - დონ ჰენი.
სიუჟეტი მიმდინარეობს 1914 წელს. მის მიხედვით, ახალგაზრდა მამაკაცი ინტერესდება ძველი წმინდა წიგნით, რომელიც მას და მოგზაურთა გუნდის სხვა წევრებს ატლანტიდის ძიებაში ეხმარება.
ფილმის წარმოება დაიწყო 1996 წლის „კუზიანის“ შემდეგ. კიდევ ერთი მუსიკალური ფილმის სანაცვლოდ, გუნდმა გადაწყვიტა, შეექმნა მოქმედებითი და სათავგადასავლო ჟანრის ნამუშევარი ჟიულ ვერნის ნაწარმოებების შთაგონებით. ატლანტიდა გამოირჩევა კომიქსების მხატვარ მაიკ მინიოლას სტილის გამოყენებით. თავის დროისთვის, მასში გამოიყენებოდა უფრო მეტი კომპიუტერული გრაფიკა, ვიდრე დისნეის რომელიმე სხვა წინა ნამუშევარში, თუმცა გადაღებული იქნა ანამორფულ ფორმატში. ლინგვისტ მარკ ოკრანდის მიერ აგრეთვე შეიქმნა სპეციალური ენა, რომელსაც ფილმში წარმოდგენილ ატლანტიდაზე იყენებენ. მუსიკის ავტორია ჯეიმზ ნიუტონ ჰოვარდი.
ფილმის პრემიერა გაიმართა ჰოლივუდში, El Capitan Theatre-ში, 2001 წლის 3 ივნისს. ფართო ჩვენებები დაიწყო 15 ივნისს. მისი შემოსავალი მინიმალური იყო - 100 მილიონი აშშ დოლარის ბიუჯეტით შემქმნელებს მსოფლიო მასშტაბით 186 მილიონი მოუტანა, აქედან 84 მილიონი — აშშ-ში. ფილმის წარუმატებლობის გამო, დისნეიმ შეწყვიტა დაგეგმილი დაკავშირებული ტელესერიალის წარმოება და დისნეილენდში შესაბამისი ატრაქციონის დადგმის პროექტი. კრიტიკოსების ნაწილმა მოიწონა, რომ იგი არ ჰგავდა დისნეის სხვა ფილმებს, თუმცა სხვებმა აღნიშნეს, რომ ფილმში არ იყო სიმღერები და ბუნდოვანი იყო, თუ რა ასაკის მაყურებელზე იყო ატლანდიდა გათვლილი. ამასთან, ფილმი ნომინირებული იყო რამდენი ჯილდოზე (მათ შორის — 7 „ენიზე“) და ოქროს კოჭის დაჯილდოებაზე 2002 წელს გაიმარჯვა ხმის საუკეთესო მონტაჟის კატეგორიაში.
2002 წლის 29 იანვარს ფილმი გამოვიდა VHS/DVD ფორმატებში, ხოლო 2013 წლის 11 ივნისს — Blu-ray-ზე. მინიოლას შემოქმედების გავლენის გამო, ატლანტიდა ითვლება საკულტო ნაშრომად. პირდაპირ ვიდეოზე მისი გაგრძელება, ატლანტიდა: მაილოს დაბრუნება, 2003 წელს გამოვიდა,
რესურსები ინტერნეტში
სქოლიო
2001 წლის ფილმები
2001 წლის ანიმაციური ფილმები
უოლტ დისნეის სტუდიების ანიმაციური ფილმები
Walt Disney Pictures-ის ფილმები
ედიტ კაველი

ედიტ კაველი (/ˈkævəl/) (დ. 4 დეკემბერი, 1865 — გ. 12 ოქტომბერი, 1915) — ბრიტანელი მედდა. ცნობილია იმით, რომ პირველი მსოფლიო ომის დროს ის ორივე მხარის ჯარისკაცების სიცოცხლის გადასარჩენად იბრძოდა, დისკრიმინაციის გარეშე, და 200 მოკავშირე ჯარისკაცს დაეხმარა გერმანელთა მიერ ოკუპირებული ბელგიიდან გაქცევაში, რისთვისაც დააპატიმრეს კიდეც. მას ბრალად სდებდნენ ღალატს და სიკვდილი მიუსაჯეს. მის დახვრეტას დიდი გამოხმაურება მოჰყვა. სიკვდილით დასჯის წინა ღამეს კაველმა თქვა რომ „პატრიოტიზმი საკმარისი არ არის, მე არ უნდა მქონდეს სიძულვილი ვინმეს მიმართ“, ეს სიტყვების შემდგომ მის მემორიალზე დაწერეს. ძლიერი ანგლიკანური რწმენა მას აიძულებდა, რომ არ გაჩერებულიყო იქამდე სანამ ყველას სიცოცხლეს არ გადარჩენდა. ინგლისის ეკლესია მას 12 ოქტომბერს წმინდანთა კალენდარში მოიხსენიებს. კაველი სიკვდილით დასჯის დროს 49 წლის იყო.
რესურსები ინტერნეტში
კაველის მემორიალი
კაველის მონეტა
დაბადებული 1865
დაბადებული 4 დეკემბერი
გარდაცვლილი 12 ოქტომბერი
გარდაცვლილი 1912
ბრიტანელი მედიკოსები
ლატერანის სასახლე

ლატერანის სასახლე ოფიციალურად ცნობილი, როგორც ლატერანის აპოსტოლური სასახლე (იტალ. Palazzo Laterano) — სასახლე ვატიკანის ქალაქ-სახელმწიფოში. სასახლე ჯერ კიდევ რომის იმპერიის დროს აშენდა და შემდგომში პაპის ოფიციალური რეზიდენცია იყო. ლატერანის სასახლე არის წმინდა ჯოვანის ბაზილიკის (რომის საკათედრო ტაძრის) გვერდით. ამჟამად სასახლეში განთავსებულია ვატიკანის ისტორიის მუზეუმი.
იტალიის სასახლეები
ვატიკანის სასახლეები
ოფიციალური რეზიდენციები
de:Lateran#Der Lateranpalast
ალექსანდრე ჯაბადარი

ალექსანდრე ჯაბადარი
ალექსანდრე გიორგის ძე ჯაბადარი (დ. 24 ივნისი [ძვ. სტ. 12 ივნისი], 1851, საგარეჯო ― გ. 4 აპრილი, 1933, თბილისი) — ქართველი საზოგადო მოღვაწე, რევოლუციონერი, ჟურნალისტი, რედაქტორ-გამომცემელი, მთარგმნელი.
ბიოგრაფია
თბილისის გიმნაზიის დამთავრების შემდეგ სწავლობდა პეტროვსკოე-რაზუმოვსკის სამიწათმოქმედო და სატყეო აკადემიაში (ახლანდელი მოსკოვის ტიმირიაზევის სახელობის სასოფლო-სამეურნეო აკადემია). სტუდენტთა რევოლუციურ მოძრაობაში მონაწილეობისათვის გაირიცხა აკადემიიდან. XIX საუკუნის 90-იან წლებიდან თანამშრომლობდა ქართულ ჟურნალ-გაზეთებში. 1872 მისი თაოსნობით დაარსდა „წიგნის გამომცემელ ქართველთა ამხანაგობა“, მანვე გახსნა წიგნსაცავი-სამკითხველო ახალგაზრდობისათვის, აგრეთვე მოაწყო სტამბა და ცინკოგრაფია. გამოსცა ქართველ კლასიკოსთა თხზულებები. იყო ჟურნალ „მოამბის“ დროებითი რედაქტორი (№№ 5-9) და საგამომცემლო საზოგადოების თავმჯდომარე (1894-1895). გაზეთ „ცნობის ფურცლისა“ და მისი ყოველკვირეული „სურათებიანი დამატების“ რედაქტორ-გამომცემელი (1901-1906). მისი მემუარები დაიბეჭდა ჟურნალ „მნათობში“ (1934, № 1-6).
ლიტერატურა
საქართველოს საისტორიო და საეთნოგრაფიო საზოგადოების წევრები
დაბადებული 24 ივნისი
დაბადებული 1851
გარდაცვლილი 4 აპრილი
გარდაცვლილი 1933
საგარეჯოს მუნიციპალიტეტში დაბადებულები
იქინჯი-მუღანლი

იქინჯი-მუღანლი — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
რესურსები ინტერნეტში
სქოლიო
ზანგილანის რაიონის სოფლები
ბუნებრივი ენის დამუშავება

ბუნებრივი ენის დამუშავება
ბუნებრივი ენის ტექსტების კომპიუტერული დამუშავება — თანამედროვე საინფორმაციო ტექნოლოგიების ერთ-ერთი მიმართულება. იგი გულისხმობს: მართლწერის ავტომატურ შემოწმებას; მანქანურ თარგმანს; საძიებო სისტემებს, რომელთა მეშვეობითაც შესაძლებელია სიტყვის სხვადასხვა ფორმების მოძებნა ბაზაში; ბუნებრივ ენაზე დიალოგურ რეჟიმში მომუშავე პროგრამებს; ტექსტების მრავალმიზნობრივ მორფოლოგიურ, სინტაქსურ და სემანტიკურ ანალიზს; ენის სწავლებისათვის განკუთვნილ სავარჯიშო ტრენაჟორებს და სხვას.
რესურსები ინტერნეტში
გამოყენებითი ენათმეცნიერება
http://www.mygeorgia.ge/gdc/Publications.aspx
http://www.ice.ge/conferenciebi/Bunebriv%20enata%20damushaveba.html
http://www.ice.ge/magazine/
http://www.rustaveli.org.ge/index.php?module=projects&page=winner_proj_detals&proj_type=8&project_id=2623
http://www.tsu.edu.ge/data/file_db/academic_orders/132013korpusis%20lingvistika.doc
http://www.nplg.gov.ge/dlibrary/collect/0002/000320/Mishelashvili%20D.pdf
ლიტერატურა
მიშელაშვილი, დავით (2011). ინსტრუმენტული საშუალებები ბუნებრივი ენის ტექსტების სინტაქსური და მორფოლოგიური ანალიზატორის შესადგენად
გამოყენებითი ლინგვისტიკა
ბუნებრივი ენის დამუშავება
Tetraponera aethiops

Tetraponera aethiops — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს..
სქოლიო
ჭიანჭველები
წანიგვართა

წანიგვართა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (აგარაკის თემი), აფხაზეთის ბორცვიან მთისწინეთში. ზღვის დონიდან 150 მ, გუდაუთიდან 32 კმ, ბზიფიდან (უახლოესი რკინიგზის სადგური) 13 კმ. 2008 წლიდან ოკუპირებულია რუსეთის ფედერაციის მიერ.
სქოლიო
ლიტერატურა
აგარაკის თემის სოფლები
კოდი (მრავალმნიშვნელოვანი)

კოდი (მრავალმნიშვნელოვანი)
კოდი შეიძლება აღნიშნავდეს:
კოდი — მარცვლეულის საწყაო საქართველოში;
კოდი — პირობითი ნიშნების სისტემა;
კოდი — კავშირგაბმულობის საშუალებით სამხედრო ხასიათის საიდუმლო ცნობების ფარულად გადასაცემი პირობითი ნიშნები;
კოდი — დენის იმპულსების ერთობლიობა;
კოდი — სიგნალების სისტემა;
კოდი — პირობითი ნიშნების სისტემა ციფრულ გამომთვლელ მანქანებში.
ჩეხოსლოვაკია

ჩეხოსლოვაკია (ჩეხ.: Československo, სლოვაკ.: Česko-Slovensko/ 1990-მდე Československo) — ქვეყანა ცენტრალურ ევროპაში, რომელიც არსებობდა 1918-1993 წლებში. 1968 წელს ჩეხოსლოვაკია დაიპყრო საბჭოთა ჯარებმა. მათ ქვეყანა 1990 წელს, კომუნისტური მმართველობის დაცემის შემდეგ დატოვეს. ეს მოვლენა ისტორიაში ხავერდოვანი რევოლუციის სახელით შევიდა. 1989 წლის 29 დეკემბერს პრეზიდენტად დრამატურგი ვაცლავ ჰაველი აირჩიეს. 1993 წლის 1 იანვარს ჩეხოსლოვაკია მშვიდობიანად გაიყო ჩეხეთის რესპუბლიკად და სლოვაკეთად.
გალერეა
რესურსები ინტერნეტში
U.S. Library of Congress Country Studies, "Czechoslovakia" in public domain
Orders and Medals of Czechoslovakia including Order of the White Lion (in English and Czech)
Czechoslovakia-The First Czechoslovak Republic
ჩეხეთი
სლოვაკეთი
ევროპის ისტორიული სახელმწიფოები
ყოფილი სლავური სახელმწიფოები
სოციალისტური ბანაკი
ივანე ბულუღაშვილი

ივანე ბულუღაშვილი, იგივე ივან-ბაბა ბულუღაშვილი — ქართველი მოღვაწე, საინგილოში ქრისტიანობის აღმდგენელი, განმანათლებელი.
ივანე ბულუღაშვილი პირველი იყო, ვინც XIX საუკუნეში გამაჰმადიანებულ ინგილოთაგან ქრისტიანობა მიიღო. ის 1850 წელს სხვა ქართველებთან ერთად, თბილისში ჩამოვიდა და მართლმადიდებლურად მოინათლა. ძალიან მოკლე პერიოდში საინგილოში 16 ათასი ქართველი გაქრისტიანდა, მაგრამ ამ პროცესს 1864 წელს რეგიონში მომხდარმა აჯანყებამ შეუშალა ხელი.
დაკრძალულია კახის წმინდა გიორგის სახელობის ეკლესიის ეზოში, რომელიც მისი თაოსნობით აღდგა.
თქმულება
ივანე ბულუღაშვილის საფლავი კვიპაროზის ძირშია. იქვე ორი იდუმალებით მოცული „უცხო ხე“ დგას, ერთ–ერთი მათგანი ნამეხარს ჰგავს, შუაზე გაჩეხილს ერთი ნახევარი თაღისებურად დახრილია ივანე ბულუღაშვილის საფლავთან. ამის შესახებ კახში ჩაწერილი ერთი ლეგენდა ამობობს:
სქოლიო
ლიტერატურა
მოსე ჯანაშვილი, საინგილო, “საქართველო”, 1917, №125, გვ. 4, ივ. ბულუღაშვილის, გ. ჯანაშვილისა და სხვების თბილისში ჩასვლა და მონათლვა.
ალექსანდრა ჩხენკელი, ივან-ბაბა [ბულუღაშვილი]: (ციკლიდან ინგილო მოღვაწენი) // ალაზნის განთიადი. თელავი და ახმეტა, 1964. 1 სექტემბერი
მიხეილ ყულოშვილი, იხსნა საინგილო გადარჯულებისაგან, ლიტერატურული საქართველო, 1991, 11, გვ. 25 საინგილოში მცხოვრები ქართველი მოღვაწე ივანე ბულუღაშვილის გახსენება.
მიხეილ ყულოშვილი, რამეთუ დაშთნენ ქართველებად, კომუნისტი 1986, 12, გვ. 4 საინგილოს ეროვნული გმირის, განმანათლებლის ივანე ბულუღაშვილის მოღვაწეობა.
ჰერეთი